open-index/open-wikipedia-markdown huggingface dataset:
Bresanone

**Bresanone** (, ) jeb **Briksene** (, ) ir pilsēta un komūna Itālijas ziemeļos, Trentīno-Alto Adidžes reģionā, Bolcāno provincē. 2023. gadā tajā dzīvoja 22,8 tuūkstoši cilvēku. Lielākajai daļai pilsētas iedzīvotāju pirmā valoda ģimenē ir vācu valoda, tāpēc tai ir divi nosaukumi — viens no itāļu valodas, otrs no vācu valodas.

Bresanonei ir bagātīga vēsture. Kopš viduslaikiem tā ir bijusi nozīmīga reģiona tirdzniecības un kultūras pilsēta. Tajā atrodas Briksenes katedrāle, kas ir viena no ievērojamākajām romānikas stila katedrālēm Dienvidtirolē. Tūristus piesaista arī Alpi, kas ieskauj pilsētu.

## Atsauces

## Ārējās saites
Sātana māja

**"Sātana māja"** () ir 2009. gada ASV šausmu filma, kuras režisors un scenārija autors ir Tajs Vests. Filmā galvenās lomas atveido Džoselina Donehjū, Toms Nūnens, Mērija Voronova, Greta Gērviga, A. Dž. Bouens un Dī Volisa.

Filmas darbība norisinās 1980. gados un stāsta par jaunu koledžas studenti, kuru nolīgst par aukli kādā izolētā mājā. Drīz viņa atskārš, ka mājas saimnieki glabā kādu noslēpumu, kas viņai liek cīnīties par savu dzīvību.

Filmas "Sātana māja" pirmizrāde notika . Filmā izmantotas 1970. un 1980. gadu šausmu filmu tehnikas un tehnoloģijas, lai vizuāli panāktu retro stilu. Filma saņēma pozitīvas kritiķu atsauksmes, slavējot tās atmosfēru un vizuālo stilu. Tīmekļa vietnē *[[Rotten Tomatoes]]* filmai ir 85% vērtējums.

## Atsauces

## Ārējās saites
Aldealsenjora

**Aldealsenjora** ( — ‘Kunga ciems’) ir pašvaldība Spānijā, Kastīlijas un Leonas autonomajā reģionā, Sorijas provincē. Sākot ar 2018. gadu, tajā dzīvoja 30 cilvēki. 2022. gadā tajā dzīvoja 27 cilvēki. Aldealsenjora atrodas 19 km uz ziemeļaustrumiem no Sorijas pilsētas un 200 km uz ziemeļaustrumiem no Madrides. Līdz 1950. gadam pašvaldībā dzīvoja 240 cilvēki, bet līdz 1990. gadam iedzīvotāju skaits nokritās līdz 60 cilvēkiem. Ciemā nav lielu uzņēmumu, tajā attīstīta lauksaimniecība un lopkopība. Kā apskates objekts ir saglabājies tornis no kungu mājas.

## Atsauces

## Ārējās saites
Patriks Dempsijs

**Patriks Galens Dempsijs** (; dzimis ) ir amerikāņu kinoaktieris un sacīkšu braucējs. Vislabāk pazīstams, atveidojot lomu ABC seriālā "Grejas anatomija" (2005—2015). Nominēts ''Emmy'' balvai un divām Zelta globusa balvām.

Karjeru sācis ar lomām filmās *[[Can't Buy Me Love]]* (1987) un *[[Loverboy]]* (1989). Atveidojis lomas vairākās romantiskajās komēdijās, kā "Mīļās mājas Alabamā" (*Sweet Home Alabama*, 2002), "Es arī mīlu līgavu!" (*Made of Honor*, 2008), "Valentīna diena" (2010) un "Bridžitas Džonsas mazulis" (2016). Piedalījies arī filmās "Epidēmija" (1995), "Kliedziens 3" (2000), "Noburtā" (2007), "Brīvības rakstnieki" (2007), "Transformeri 3: Mēness no otras puses" (2011), *[[Flypaper]]* (2011), "Māksla sacensties lietū" (*The Art of Racing in the Rain*, 2019), "Ferrari" (*Ferrari*, 2023) un "Pateicības diena" (2023).

Dempsijs arī piedalījies autosporta sacensībās, kā Deitonas un Lemānas 24 stundu sacīkstēs.

## Ārējās saites
Plimuta (Masačūsetsa)

**Plimuta** () ir pilsēta Amerikas Savienoto Valstu ziemeļaustrumos, Masačūsetsas štatā. 2020. gadā pilsētā dzīvoja 61 217 iedzīvotāji. Pilsēta atrodas aptuveni 64 km uz dienvidiem no Bostonas.

Plimuta ir nozīmīga vieta ASV vēsturei un kultūrai un tā ir pazīstama ar nosaukumu "Amerikas dzimtā pilsēta" (*America's Hometown*). Plimutā atradās kolonija, ko 1620. gadā dibināja ar kuģi atceļojušie ''Mayflower'' angļu kolonisti (*Pilgrim Fathers*), izveidojot Jaunangliju. Plimutas apgabals ir vecākais Jaunanglijā un viens no visvecākajiem ASV. Pilsētā notika arī pirmās Pateicības dienas svinības. Vietai nosaukumu "Plimuta" 1614. gadā deva angļu atklājējs Džons Smits, nosaucot to Anglijas pilsētas Plimutas vārdā. Tā bija sakritība, ka pēc neveiksmīgā mēģinājuma 1620. gadā šķērsot Atlantijas okeānu no Sauthemptonas, *Mayflower* devās uz Ameriku no Plimutas, Anglijā.

Pilsētā esošais *Pilgrim Hall Museum* muzejs ir vecākais joprojām strādājošais muzejs ASV.

## Atsauces

## Ārējās saites

* 
* Mājaslapa
Ilagana

**Ilagana** (, , , ) ir pilsēta Filipīnās, Kagajanas Ielejas reģionā, Isabelas provinces galvaspilsēta. Atrodas Lusonas salas ziemeļaustrumos Kagajanas krastā pie Ilaganas upes ietekas. Pilsētas administratīvā teritorija plešas uz austrumiem līdz pat okeāna krastam, un pēc platības Ilagana ir ceturtā lielākā pilsēta valstī. Lielākā daļa iedzīvotāju ir ibanagi un iloki.

## Vēsture
Līdz spāņu kolonizatoru atnākšanai tagadējās pilsētas vietā pastāvēja gadangu pilsētiņa **Bolo** (*Bolo*). Tiek uzskatīts, ka dominikāņu misionāri Bolo dibinājuši 1619. gadā un sākotnēji tā atradās Kagajanas kreisajā krastā. Pēc vietējo iedzīvotāju sacelšanās, kad tika nodedzināta spāņu uzceltā baznīca un mājas, 1678. gadā pilsētiņa tika atjaunota tagadējā vietā upes labajā krastā un nodēvēta par Ilaganu — nosaukums ir gadangu vārda *nagali* (pārcelties) spoguļraksts. 1686. gadā formāli tika nodibināta Ilaganas municipalitāte. Pēc Isabelas provinces nodibināšanas 1856. gadā Ilagana kļuva par tās galvaspilsētu. 2012. gadā Ilaganai piešķirts pilsētas statuss.

## Atsauces

## Ārējās saites
Baraona

**Baraona** () ir pašvaldība Spānijā, Kastīlijas un Leonas autonomajā reģionā, Sorijas provincē. 2022. gadā tajā dzīvoja 128 cilvēki. Baraona atrodas 54 km uz dienvidiem no Sorijas pilsētas un 130 km uz ziemeļaustrumiem no Madrides. 1910. gadā Baraonā dzīvoja 700 cilvēki. Baraonas pašvaldībā atrodas putnu aizsargāšanas zona (79% no visas pašvaldības teritorijas).

## Atsauces

## Ārējās saites
Eskalators

[thumbnail|upright=1.2|Eskalatori [Kopenhāgenas metro]]
**Eskalators** ir mehāniska ierīce, kas pārvieto cilvēkus no dažādiem līmeņiem (stāviem) vertikālā virzienā. Eskalatoru veido slīdošas kāpnes, kas slīd uz augšu vai leju. Eskalatorus izmanto sabiedriskās un komerciālās ēkās, piemēram, lielveikalos, metro, lidostās, biroju ēkās un citur, kur vajag nodrošināt cilvēku plūsmu pa dažādiem līmeņiem. Salīdzinājumā ar liftu eskalatori spēj nodrošināt lielāku cilvēku plūsmu starp stāviem, tomēr tie ir lielāki un aizņem vairāk vietas nekā lifti.

## Ārējās saites
Grand Orient de France

thumb|300px|Organizācijas zīmogs
thumb|300px|''Grand Orient de France''
***Grand Orient de France*** (GODF) (akronīms GODF, tulkojas kā "Francijas Lielais Orients") ir vecākā un lielākā no vairākām masonu organizācijām, kas atrodas Francijā, un vecākā kontinentālajā Eiropā (izveidota no vecākas Francijas Lielās ložas 1773. gadā un īsā laika posmā līdz 1799. gadam sevī iekļāva visu vecās organizācijas sastāvu, tās dibināšanu varētu datēt ar 1728. vai 1733. gadu). *Grand Orient de France* parasti tiek uzskatīta par kontinentālās brīvmūrniecības "mātes ložu".

Devīze *Liberté, Egalité, Fraternité*, ko tā pieņēma 1848. gadā un citi organizācijas likumi, laika gaitā iegājās Francijas Republikas likumdošanā.

## Atsauces

## Ārējās saites

* Britu enciklopēdijas Grand Orient de France
Gapa

**Gapa** (, ) ir pilsēta un komūna Francijas dienvidaustrumos, Provansas-Alpu-Azūra krasta reģionā, Augšalpu departamenta administratīvais centrs. 2020. gadā Gapā dzīvoja 40,1 tūkstoši iedzīvotāju. Gapa atrodas mazapdzīvotā Alpu reģionā starp Grenobli un Sisteronu ziemeļu—dienvidu virzienā un starp Ronas ieleju un Briansonu rietumu—austrumu virzienā.

## Atsauces

## Ārējās saites
Sandales

thumbnail|upright=1.2|Viena sandale
**Sandales**, novecojušā formā **zandales**, ir apavi, kuriem nav purngala un arī papēdis ir atkailināts. Sandaļu zolēm ir zems papēdis vai vispār nav papēža, un tām virsū ir kāda materiāla sloksnes vai siksnas. Sandales var būt gan sieviešu, gan vīriešu apavi. Šis apavu veids ir ļoti populārs vasarā, kā arī silto zemju iedzīvotājiem visa gada garumā. Parasti tie ir ikdienas apavi, bet ir arī eleganti veidoti sandaļu modeļi svētku gadījumiem.

## Atsauces

## Ārējās saites
Pēc noskatīšanās attīt

**"Pēc noskatīšanās attīt"** () ir 2008. gada Apvienotās Karalistes, Francijas un ASV kinokomēdija, kuras režisors un scenārija autors ir Mišels Gondrī. Filmā galvenās lomas atveido Džeks Bleks, *[[Mos Def]]*, Denijs Glovers, Mija Ferova, Melonija Diasa un Sigurnija Vīvere.

Filma stāsta par diviem draugiem, kuri, kamēr īpašnieks ir prom, neapzināti izdzēš visas videoveikala kasetes. Lai bizness turpinātos, viņi paši pārfilmē katru filmu.

Filmas "Pēc noskatīšanās attīt" pirmizrāde notika  Sandensas kinofestivālā. Filma saņēma atšķirīgus kritiķu vērtējumus. Tīmekļa vietnē *[[Rotten Tomatoes]]* filmai ir 65% vērtējums.

## Atsauces

## Ārējās saites
Vendu valoda

**Vendu valoda** (*tshiVenḓa*) ir viena no bantu valodām, kas pieder Nigēras-Kongo valodu saimei. Tā ir valsts valoda divās valstīs — Dienvidāfrikā un Zimbabvē. Vendu valodā galvenokārt runā vendi un lembi, kas dzīvo Dienvidāfrikā (Limpopo un Mpumalanas provincēs), Zimbabvē un Mozambikā. Vendu valodas pratēju skaits tiek lēsts ap 1,3 miljoniem (2011. gadā).

## Ārējās saites
Šķeltā gandrene

**Šķeltā gandrene** (*Geranium dissectum*) ir augu suga gandreņu ģintī. Tās dabiskais izplatības areāls ir rietumu un dienvidu Eiropā, kā arī dažviet Āzijā un Āfrikā. Kā nezāle tā ir ieviesusies arī citur pasaulē. Latvijā suga ir sastopama reti, galvenokārt valsts rietumu un centrālajā daļā, kur atsevišķi eksemplāri un nelielas grupas aug ceļmalās, tīrumos, dārzos un nezālienēs.
No citām Latvijā sastopamajām gandrenēm atšķirama pēc līdz pamatam lineārās plūksnās dalītas lapas.

## Atsauces
Tumšbrūnā gandrene

**Tumšbrūnā gandrene** (*Geranium phaeum*) ir augu suga gandreņu ģintī. Savvaļā tā ir sastopama Centrāleiropas kalnu apgabalos. Nereti tā tiek tiek kultivēta, tādējādi ir izplatījusies ziemeļu reģionos, tostarp Latvijā, kas ir tālu ziemeļos ārpus sugas pamatareāla. Centrāleiropā suga ir sastopama skraju lapkoku mežos un mežmalās.

## Atsauces
Mišels Gondrī

**Mišels Gondrī** (; dzimis ) ir franču kinorežisors, producents un scenārists. Kā scenārists filmai "Gaišo atmiņu mūžīgais starojums" (2004), kuru arī režisējis, kopā ar Čārliju Kaufmanu saņēmis Amerikas Kinoakadēmijas balvu kategorijā "Labākais oriģinālscenārijs".

Bijis arī sirreālās zinātniskās fantastikas filmas "Sapņu zinātne" (*The Science of Sleep*, 2006), komēdijas "Pēc noskatīšanās attīt" (2008), supervaroņu filmas "Zaļais sirsenis" (2011), drāmas *[[The We and the I]]* (2012) un romantiskās zinātniskās fantastikas filmas "Dienas putas" (*L'écume des jours*, 2013) režisors.

## Filmogrāfija

## Ārējās saites
Landons

**Landons** (; dzimšanas datums nav zināms, miris 914. gada martā) bija Romas pāvests no 913. gada augusta vai septembra līdz 914. gada martam. Landons bija pāvesta Anastasija III pēctecis. Viņa pontifikāts bija relatīvi īss un par viņu ir maz zināms. Šajā laikā Romā norisinājās politiski nemieri, kas zināms kā *[[Saeculum obscurum]]* (‘Tumšais laikmets’).

Pēc Landona par Romas pāvestu kļuva Jānis X.

## Ārējās saites
Kagajana

**Kagajana** (, , , , ) ir viena no Filipīnu provincēm valsts ziemeļdaļā, Kagajanas Ielejas reģionā. Administratīvi dalās 1 pilsētā un 28 municipalitātēs un sīkāk 820 barangajās. Provinces centrs un lielākā pilsēta ir Tugegarao. Lielākā daļa iedzīvotāju ir iloki (54 %), ibanagi (14 %) un itavisi (7 %).

## Ģeogrāfija
Province izvietojusies Lusonas salas ziemeļaustrumos Filipīnu jūras un Lusonas šauruma krastā. Dienvidos robežojas ar Isabelu, bet rietumos — ar Kalingu, Apajao un Ziemeļilokosu. Austrumos krastus apskalo Filipīnu jūra, bet ziemeļos — Babujanas šaurums. Provincē ietilpst Babujanas salas Lusonas šaurumā un Palaui sala. Provinces austrumdaļā paceļas Sjerramadres grēda, bet rietumdaļā — Kagajanas ielejas zemiene. Augstākais kalns ir Setaseo (1823 m vjl), bet viens no provinces simboliem ir Kagvas vulkāns (1160 m vjl).

## Vēsture
Kagajanas province ir viena no senākajām Spānijas koloniālajām provincēm Filipīnās, tā dibināta 1583. gadā un sākotnēji iekļāva visu Kagajanas ieleju no okeāna ziemeļos līdz Karabaljo kalniem dienvidos. Pirmā provinces galvaspilsēta bija Nuevasegovija (mūsdienās — Lallo), kas vienlaicīgi bija arī bīskapijas sēdeklis. 1758. gadā bīskapijas sēdeklis tika pārcelts uz Viganu, bet Nuevasegovija saglabāja savu ietekmi kā reliģiskais centrs.

1839. gadā provinces dienviddaļa tika nodalīta patstāvīgā Nuevaviskajas provincē, bet provinces galvaspilsēta tika pārcelta uz Tugegarao provinces dienvidos, līdz kurai bija uzbūvēts lielceļš, kas atviegloja tirdzniecību un veicināja saimniecisko attīstību. 1856. gadā no Kagajanas un Nuevaviskajas daļām tika izveidota Isabelas province ielejas vidusdaļā. 1907. gadā daļa provinces teritorijas tika nodalīta jaundibināmai Kalingas-Apajao provincei (mūsdienās — Kalinga).

## Ārējās saites
Amatnieku iela (Ogre)

**Amatnieku iela** ir iela Ogrē, Ogres novadā. Tā sākas krustojumā ar Brīvības ielu un beidzas krustojumā ar Lēdmanes ielu. 

## Ielas raksturojums
Iela visā tās garumā klāta ar bruģa segumu. Satiksme notiek vienā joslā katrā virzienā. Uz ielas neatrodas neviena autobusa pietura. Tuvākā autobusu pietura atrodas uz Brīvības ielas ("Amatnieku iela").

Ielas apbūvē dominē privātmājas.

## Ielu savienojumi
Amatnieku iela ir savienota ar šādām ielām:
* Brīvības iela (T veida krustojums)
* Vēju iela
* Bezdelīgu iela
* Pļaviņu iela (T veida krustojums)
* Mežmalas iela
* Birzgales iela
* Lauberes iela
* Lēdmanes iela (T veida krustojums)

## Skatīt arī
* Ogres ielu uzskaitījums
Andreja iela (Ogre)

**Andreja iela** ir iela Ogrē, Ogres novadā. Tā sākas pie Pārogres stacijas un beidzas mežā, kur savienojas ar Indrānu ielas beigām. Privātmāju apbūve.

Iela nosaukta Andreja vārdā.

## Ielu savienojumi
Andreja iela ir savienota ar šādām ielām:
* Strēlnieku prospekts
* Pārslas iela (T veida krustojums)
* Indrānu iela

## Skatīt arī
* Ogres ielu uzskaitījums
16:9

thumb|Taisnstūris, kas atspuguļo 16:9 attēla attiecību
thumb|Televizors ar attēla attiecību 16:9.
**16:9** (1,78:1) ir platekrāna malu attiecība ar 16 vienību platumu un 9 vienību garumu.

Kādreiz 16:9 ekrāni tika uzskatīti par eksotiskiem, taču kopš 2009. gada tas ir kļuvis par visizplatītāko televizoru un datoru monitoru malu attiecību, kā arī mūsdienās tas ir kļuvis par starptautisko standartu digitālajai televīzijai.

## Visbiežāk lietotas 16:9 izšķirtspējas
Kopējās izšķirtspējas 16:9 ir norādītas zemāk esošajā tabulā:
BIS Records

***BIS Records*** (arī ***BIS***) ir ierakstu kompānija, kuru 1973. gadā dibināja Roberts fon Bahrs un kura atrodas Okersbergā, Zviedrijā, netalu no Stokholmas.

BIS koncentrējas uz klasisko mūziku, gan mūsdienu, gan agrīno, īpaši uz skaņdarbiem, kas vēl nav pietiekami pārstāvēti esošajos ierakstos.

Uzņēmums ir ierakstījis visus Sibēliusa skaņdarbus, tā katalogā labi pārstāvēti arī citi Ziemeļvalstu un Igaunijas komponisti, tostarp Kalevi Aho, Kristians Lindbergs, Jons Leifs, Geirrs Tveits, Eduards Tubins, Alans Pettersons un Džeimss Makmilans.

Citi nozīmīgi BIS projekti ir Baha kantātes, ko izdod Japānas *Bach Collegium Japan* Masaaki Suzuki vadībā, un Edvarda Grīga klaviermūzikas pilnā versija, ko izpilda pianiste Eva Knardāla.

2009. gadā BIS pabeidza piecus gadus ilgušo Bēthovena simfoniju ciklu ar somu izcelsmes diriģentu Osmo Venske un Minesotas orķestri. Cikls ir aprīkots ar *5.0 Surround* skaņu, kā arī *Super Audio CD*.

Fon Bahrs izveidoja uzņēmumu, piegādājot ierakstus bērnu ratiņos Stokholmas metro.

2023. gadā BIS iegādājās *Apple Inc*.

## Atsauces

## Ārējās saites

*
Masterskaya

***Masterskaya*** ir Ukrainas mūzikas ierakstu kompānija, ko dibināja Ivans Dorns.

Pirmais kompānijas izdotais ieraksts bija Dorna singls *Лимонадный*. 2019. gadā projekta komanda nodibināja savu "Kultūras namu" (*Будинок культури*), kurā ir trīs ierakstu studijas un koncertzāle. Pēc Krievijas karaspēka iebrukuma Ukrainā izdevniecība slēdza piekļuvi savam mūzikas katalogam klausītājiem no Krievijas un Baltkrievijas.

## Mākslinieki
* *YUKO*
* *Constantine*
* *Гурт О*
* Ivans Dorns
* *Cream Soda*

## Atsauces

## Ārējās saites
* Oficiālā mājaslapa
Džuzepe Pjaci

**Džuzepe Pjaci** (; dzimis , miris ) bija itāļu astronoms un matemātiķis. Viņš ir ievērojams ar to, ka 1801. gadā atklāja pundurplanētu Cereru, kas riņķo ap Sauli asteroīdu joslā starp Marsu un Jupiteru. Šo atklājumu Pjaci veica Palermo observatorijā, kur strādāja. Cerera sākotnēji tika klasificēta kā asteroīds, nevis kā pundurplanēta. Cerera ir pirmais atklātais asteroīds. Džuzepes Pjaci darbs veicināja citu pētnieku turpmāku asteroīdu atklāšanu un izpēti.

## Ārējās saites
Gastroenteroloģija

**Gastroenteroloģija** ir medicīnas nozare, kas specializējas gremošanas orgānu sistēmas slimību diagnostikā, ārstēšanā un profilaksē. **Gastroenterologs** ir ārsts, kas strādā šajā jomā. Viņi ir apmācīti diagnosticēt un ārstēt dažādas slimības, kas ietekmē kuņģi, zarnas, aknas, aizkuņģa dziedzeri, barības vadu un citas orgānu sistēmas, kas saistītas ar gremošanu un uzturu. Ārsti šajā jomā palīdz pacientiem risināt gremošanas traucējumu un slimību problēmas, veicot diagnostiku, piedāvājot ārstēšanas iespējas un sniedzot ieteikumus veselīgam dzīvesveidam.

Vispārīgi gastroenteroloģija aptver plaša spektra gremošanas slimību ārstēšanu, piemēram, gastrīta, kuņģa čūlas, zarnu iekaisuma ārstēšanu. Gastroenteroloģijā ir vairākas apakšnozares, piemēram, hepatoloģija (aknu slimības), proktoloģija (slimības un traucējumi, kas skar taisno zarnu un anālo atveri), endoskopija (procedūra, kurā ar endoskopu apskata gremošanas sistēmas iekšpusi), gremošanas orgānu sistēmas ķirurģija (ķirurģiska iejaukšanās vajadzības gadījumā).

## Ārējās saites
Dženija Kima

**Dženija Kima** (; dzimusi ) jeb vienkārši **Dženija** () ir Dienvidkorejas dziedātāja, repere, aktrise un modele. Viņa ir viena no 2016. gadā izveidotās korejiešu meiteņu grupas *[[Blackpink]]* dalībniecēm. 2018. gadā uzsāka arī savu solo karjeru, izdodot singlu *Solo*, kas iekļuva Dienvidkorejas un ASV dziesmu topos. 2023. gadā viņas singls *You & Me* iekļuva Apvienotās Karalistes dziesmu topos, tādējādi Dženija ir pirmā korejiešu dziedātāja, kurai tas izdevies. 2023. gadā debitēja kā aktrise HBO seriālā *[[The Idol]]*.

## Ārējās saites
Gļotas

thumbnail|Dzemdes kakla gļotas
**Gļotas** ir daudzšūnu organismu šūnu sekrēcijas produkts, kuru veido pārsvarā gļotādas epitēlijaudi. Šī viskozā viela visbiežāk sastāv no glikozamīnoglikāniem un bieži vien satur dažus antiseptiķus (piemēram, lizocimu) un imunoglobulīnus, kas kalpo zīdītāju plaušu, zarnu trakta, uroģenitālo sistēmu, redzes un dzirdes, abinieku epidermas un zivju žaunu aizsardzībai. Kailgliemeži un daži citi bezmugurkaulnieki arī izdala gļotas, kas bez aizsardzības funkcijas var atvieglot arī pārvietošanos un veikt savu lomu savstarpējā komunikācijā.

## Mikroorganismu gļotas
Mikroorganismi spēj uz savas virsmas producēt pagaidu gļotainas struktūras, kā kapsulas vai apvalkus. Bez šīm struktūrām var veidoties arī dažādas pārejas formas. Fermentatīvā vai mehāniskā veidā tās var arī atdalīt. Baktēriju šūnas bez gļotu struktūrām var uzturēt savu dzīvotspēju, taču zaudē vai mazina dažas savas īpašības.

Baktēriju gļotas veido polisaharīdi. Bagātīga gļotu veidošanās ir novērojama vairākās mikroorganismu kultūrās, kuras tiek audzētas saharozes vidē. Konkrēti baktērijas *[[Leuconostoc mesenteroides]]* (pienskābās baktērijas) īsā laikā cukurniedru cukura šķīdumu pārveido dekstrāna gēlā. Tādēļ tās sauc par "varžu ikru baktērijām".

### Gļotu bioloģiskās funkcijas
Gļotas kā kapsulas veic dažādas bioloģiskas funkcijas:
* aizsargā šūnas no nelabvēlīgiem ārējās vides faktoriem (pārlieka vai nepietiekoša mitruma, mehāniskiem bojājumiem);
* rada papildus osmotisko barjeru;
* veido dažām baktērijām, konkrēti, *Streptococcus pneumoniae* (pneimonijas streptokoks) virulences faktoru;
* rada barjeru bakteriofāgiem, neļaujot tiem uzsorbēties uz baktēriju virsmas;
* kalpo kā barības vielu rezerves avoti;
* sekmē šūnu apvienošanos virknēs un kolonijās;
* nodrošina baktēriju nostiprināšanos uz substrāta virsmas.
Atstāj pasauli aiz sevis

**"Atstāj pasauli aiz sevis"** () ir 2023. gada ASV psiholoģiskā trillera filma, kuras režisors un scenārija autors ir Sems Esmeils. Filmā galvenās lomas atveido Džūlija Robertsa, Maheršala Ali, Ītans Hoks, Maihēla Herolda un Kevins Beikons. Filma stāsta par ģimeni, kuras atvaļinājums smalkā īres villā tiek iztraucēts, kad pazūd internets un sakari un pie mājas parādās divi svešinieki.

Filmas "Atstāj pasauli aiz sevis" pirmizrāde notika , bet kopš  tā ir pieejama straumēšanas platformā *[[Netflix]]*. Filma saņēma galvenokārt pozitīvas kritiķu atsauksmes, īpaši slavējot aktierspēli. Tīmekļa vietnē *[[Rotten Tomatoes]]* filmai ir 75% vērtējums.

## Atsauces

## Ārējās saites
Sadenlija

**"Sadenlija"** () ir 1954. gada ASV *[[film noir]]* krimināltrillera filma, kuras režisors ir Luiss Allens. Filmā galvenās lomas atveido Frenks Sinatra un Stērlings Heidens.

Filmas darbība norisinās nelielajā Kalifornijas pilsētā Sadenlijā, kur plānots, ka piestās ASV prezidents. Tikmēr slepkavu Džonu Baronu (Sinatra) nolīgst, lai viņš nogalinātu prezidentu.

Filmas "Sadenlija" pirmizrāde notika  un to izplatīja *[[United Artists]]*. Filmas saņēma pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 100% vērtējums.
none|thumb|260x260px|Stērlings Heidens šerifa lomā

## Atsauces

## Ārējās saites
Kristians Sleiters

**Kristians Maikls Leonards Sleiters** (; dzimis ) ir amerikāņu aktieris un producents. Savu kino debiju piedzīvojis filmā *[[The Legend of Billie Jean]]* (1985), bet kļuvis atpazīstams pēc lomas komēdijā *[[Heathers]]* (1989). Par lomu seriālā *[[Mr. Robot]]* (2015—2019) 2016. gadā saņēmis Zelta globusa balvu.

1990. gados atveidojis lomas vairākās lielbudžeta filmās, kā "Robins Huds, zagļu princis" (*Robin Hood: Prince of Thieves*, 1991), "Intervija ar vampīru: Vampīra hronikas" (1994), "Salauztā bulta" (*Broken Arrow*, 1996) un *[[Hard Rain]]* (1998), kā arī kulta filmās, kā *[[Gleaming the Cube]]* (1989), *[[Pump Up the Volume]]* (1990) un "Īstā mīlestība" (1993). Citas Sleitera pazīstamākās lomas ir filmās "Rozes vārds" (1986), ** (1988), "Ar vēju runājošie" (*Windtalkers*, 2002), *[[Alone in the Dark]]* (2005), "Bobijs" (2006), *[[He Was a Quiet Man]]* (2007), "Nimfomāne" (*Nymphomaniac*, 2013), *[[King Cobra]]* (2016), "Neviens nav ideāls" (2017), *[[We Can Be Heroes]]* (2020), "Dēkas ar diktatoru" (*Freelance*, 2023) un "Slepenā zīme" (2024).

## Ārējās saites
Līvu laukums

**Līvu laukums** var būt:

* Līvu laukums — laukums Rīgā;
* Līvu laukums — laukums Cēsīs.

## Skatīt arī
* Līvas laukums — laukums Liepājā
* Līvu iela
Cēsu reālskola

thumb|200px|Cēsu reālskolas ēka (pēc 1894)
thumb|200px|Millera skolas nams (ap 1900)
**Cēsu reālskola** jeb **Kārļa Millera reālskola** bija privāta mācību iestāde Cēsīs, kas darbojās no 1892. gada līdz Pirmajam pasaules karam. Kopš 1894. gada skola atradās Lielajā Līvu ielā 1, agrākajā pilsētas ārsta Alekša Ādolfi namā pie Līvu laukuma. Tajā mācīja vācu un franču valodu, aritmētiku, algebru, dabaszinības, vēsturi un ģeogrāfiju, rasēšanu, zīmēšanu, dziedāšanu.

## Vēsture
Dibināta 1892. gadā Baltijas pārkrievošanas laikā, kad vācu valodas kā mācību valodas dēļ slēdza Bērzaines ģimnāziju. Vecpiebalgas draudzes skolas augstākās klases skolotājs Kārlis Millers Plāmša mājā Gaujas un Palasta ielas stūrī (Gaujas ielā 6) Cēsīs atvēra privātu sešklasīgu reālskolu zēniem ar mācībām krievu valodā. Līdz ar skolotāju Milleru uz Cēsīm pārnāca arī daļa viņa Vecpiebalgas audzēkņu, pievie­nojās arī daļa slēgtās Bērzaines ģimnāzijas skolēnu.

1894. gadā skola pārcēlās uz ēku Līvu laukumā, 1896. gadā to pārveidoja par II šķiras mācību iestādi ar 4-klasīgu reālskolas kursu. Tajā laikā skolā mācījās no 120 līdz 140 zēnu. 1907. gadā Kārlim Milleram atļāva skolu atkal pārveidot par sešklasīgu reālskolu ar kroņa [valsts] skolas tiesībām.

1910. gadā reālskolā darbu uzsāka matemātikas skolotājs Longīns Ausējs. 1911. gada vasarā Kārlis Millers  pārdeva reālskolu Longīnam Ausējam.

1912. gadā Cēsu reālskolai piešķīra pilnas kroņa reālskolas tiesības.

## Audzēkņi
Komponists Alfrēds Kalniņš, literāts un arhitekts Artūrs Kramiņš, režisors Alfrēds Zommers, psihiatrs Hermanis Buduls, literāti Apsesdēls, Jānis Lapiņš, Jēkabs Poruks, Arveds Švābe, ķīmiķis un sabiedriskais darbinieks Jūlijs Auškāps, tēlnieks Kārlis Jansons, pulkvežleitnants Artūrs Jansons, žurnālists un tulkotājs Aleksandrs Būmanis. politiķis Artūrs Žers un daudzi citi.

## Atsauces
Berijs Kjogans

**Berijs Kjogans** (; dzimis ) ir īru aktieris. Savas karjeras laikā saņēmis BAFTA kino balvu un nominēts Amerikas Kinoakadēmijas balvai un divām Zelta globusa balvām.

Aktiera karjeru sācis 2011. gadā, bet kļuvis pazīstams pēc lomām Kristofera Nolana filmā "Denkerka" (2017) un Jorga Lantima filmā "Svētā brieža nogalināšana" (2017). Kritiķu atzinību guvis arī ar lomām īru kriminālfilmā *[[Calm with Horses]]* (2019) un fantāzijas filmā "Zaļais bruņinieks" (*The Green Knight*, 2021). Atveidojis lomu arī *[[Marvel Cinematic Universe]]* filmā "Mūžīgie" (2021). Par lomu Mārtina Makdonas filmā "Inišerinas Banšī" (2022) saņēmis BAFTA kino balvu kategorijā "Labākais aktieris otrā plāna lomā", kā arī nominēts Amerikas Kinoakadēmijas balvai un Zelta globusa balvai. Otro Zelta globusa balvas nomināciju saņēmis par lomu filmā *[[Saltburn]]* (2023).

## Filmogrāfija

## Ārējās saites
Kagva

**Kagva** (, , ) ir aktīvs stratovulkāns Lusonas salā Filipīnās. Atrodas salas ziemeļaustrumos Sjerramadres grēdas ziemeļu galā, administratīvi atrodas Kagajanas provinces Gonsagas municipalitātē. Vulkānam 1,5 km diametra apaļš krāteris ar stāvām, līdz 60 m augstām sienām. Vulkāna nogāzes klāj biezs vulkānisko pelnu slānis un plaši lavas lauki, kas liecina par vērienīgu izvirdumu pirms aptuveni 600 000 — 300 000 gadiem. Zināmajā vēsturē fiksēti divi vulkāna izvirdumi — 1860. un 1907. gadā.

## Atsauces

## Ārējās saites
Pols Meskals

**Pols Meskals** (; dzimis ) ir īru aktieris.

Meskals kļuva starptautiski atpazīstams pēc lomas romantiskajā miniseriālā "Normāli cilvēki" (2020), par ko saņēmis BAFTA televīzijas balvu un nominēts ''Emmy'' balvai.

Kino debitējis ar otrā plāna lomu Megijas Jillenholas psiholoģiskajā drāmā *[[The Lost Daughter]]* (2021). 2022. gadā saņēmis kritiķu atzinību par lomām filmās *[[God's Creatures]]* un "Pēc saules". Par lomu filmā "Pēc saules" nominēts Amerikas Kinoakadēmijas balvai kategorijā "Labākais aktieris galvenajā lomā" un BAFTA kino balvai kategorijā "Labākais aktieris galvenajā lomā".

## Filmogrāfija

## Ārējās saites
Velnarutku grābeklīte

**Velnarutku grābeklīte** (*Erodium cicutarium*) ir mainīga izskata augu suga gandreņu dzimtā. Tā ir plaši sastopama Eirāzijā un Ziemeļamerikā. Suga ir bieži sastopama visā Latvijas teritorijā, kur atsevišķi eksemplāri un grupas aug dārzos, tīrumos, sausās nezālienēs un ceļmalās.

## Atsauces
Vērtība (nozīmju atdalīšana)

**Vērtība** var būt:

* vērtība ― īpašību kopums, kas raksturo praktisko noderību, ietekmīgumu vai ir saistīts ar kultūru, morāli;
* cena — kādas preces, pakalpojuma vai aktīva vērtības izteiksme naudā;
* vērtība (matemātika) — skaitļos, mērvienībās izteikts kvantitatīvais raksturojums;
* vērtība (ķīmija) — valence;
* loģiskā vērtība — loģiskais mainīgais — “patiess” vai “aplams”.
Tugegarao

**Tugegarao** (, , , , ) ir pilsēta Filipīnās, Kagajanas Ielejas reģiona centrs un Kagajanas provinces galvaspilsēta. Atrodas Lusonas salas ziemeļaustrumos Kagajanas labajā krastā. Lielākā daļa iedzīvotāju ir iloki, ibanagi un itavisi.

## Vēsture
Dibināta 1604. gadā kā misijas ciemats (*pueblo*). 1839. gadā uz Tugegarao no Lallo pārcēla provinces galvaspilsētu. Plānveidīga pilsētas attīstība sākās tikai amerikāņu okupācijas laikā 20. gadsimta sākumā — tika uzbūvēts provinces kapitolijs, pilsētas domes ēka, publiskais tirgus, vidusskola u.c. 1999. gadā Tugegarao piešķīra pilsētas statusu.

## Atsauces

## Ārējās saites
Argentina, 1985

***Argentina, 1985*** ir 2022. gada Argentīnas vēsturiskā drāmas filma, kuras režisors ir Santjago Mitre. Filmā galvenās lomas atveido Rikardo Darins un Peters Lansani.

Filmā attēlota 1985. gada tiesas prāva, kurā bijušo diktatoru Horhi Rafaelu Videlu un citus militārās huntas dalībniekus apsūdzēja noziegumos pret cilvēci.

Filmas *Argentina, 1985*, kas ir Argentīnas, Apvienotās Karalistes un ASV kopražojums, pirmizrāde notika  79. Venēcijas kinofestivālā, kur tā saņēma FIPRESCI balvu. Filma bija komerciāli veiksmīga, kļūstot par 2022. gada skatītāko Argentīnas filmu. Filma saņēma arī vairākus apbalvojumus, tai skaitā Zelta globusa balvu kategorijā "Labākā filma svešvalodā". Filma nominēta arī 95. Kinoakadēmijas balvai kategorijā "Labākā starptautiskā spēlfilma".

## Atsauces

## Ārējās saites
Babujanas salas

**Babujanas salas** (, , ) ir Filipīnām piederošs arhipelāgs Lusonas šaurumā. Administratīvi ietilpst Kalabarsonas reģiona Kagajanas provincē, kur iedalās divās municipalitātēs. Lielākā apdzīvotā vieta ir Kalajana.

## Ģeogrāfija
Izvietojušās arhipelāga ziemeļos Lusonas šaurumā starp Dienvidķīnas jūru rietumos un Filipīnu jūru austrumos. No Lusonas salas dienvidos arhipelāgu atdala  platais Babujanas šaurums, bet no Batanas salām ziemeļos —  platais Balintangas šaurums. Arhipelāgā 24 salas un klintis, no kurām lielākās ir Kalajana (196 km²), Kamigina (166 km²), Babujana (100 km²), Fuga (70 km²) un Dalupiri (50 km²). Salas vulkāniskas izcelsmes, lielākoties kalnainas un atrodas aktīva vulkānisma zonā. Jaunākā no Babujanas salām — Didikasa — radās 1952. gadā zemūdens vulkāna izvirduma rezultātā. Augstākā salu virsotne ir aktīvais vulkāns Pangasuns (1070 m vjl) Babujanas salā.

## Atsauces

## Ārējās saites
Ročesteras katedrāle

{
  "type": "ExternalData",
  "service": "geoshape",
  "ids": "Q2635720"
}


**Ročesteras katedrāle** () jeb **Kristus un Svētītās Jaunavas Marijas katedrāles baznīca** () ir starp 1079. un 1238. gadu celta anglikāņu katedrāle, kas atrodas Anglijas dienvidrietumos, Ročesteras pilsētā, Medvejas upes grīvā. 604. gadā dibinātās (otras vecākās Anglijā) Ročesteras diecēzes galvenā baznīca.

Pašreizējās katedrāles vietā Kenterberijas Justs (*Justus*, miris starp 627. un 631.) ar karaļa Kentas Etelberga (*Æthelberht of Kent*, ap 550. – 616.) atļauju 7. gadsimtā uzbūvēja pirmo, 13 metrus augsto katedrāli. Pēc Viljama I iekarojuma 1079. gadā tika uzsākta jaunas katedrāles celtniecība, ko vadīja Ročesteras Gandalfs (*Gundulf of Rochester*, ap 1024–1108). Katedrāle pamazām tika pilnveidota vēlākos gadsimtos, līdz 1343. gadā pamatā tika pabeigta.


Rochester_Cathedral,_main_west_front.jpg
Rochester_Cathedral_Nave_1,_Kent,_UK_-_Diliff.jpg
Rochester_Cathedral_Nave_2,_Kent,_UK_-_Diliff.jpg


## Ārējās saites
*
Babujanas šaurums

**Babujanas šaurums** () ir jūras šaurums Filipīnu arhipelāgā, kas savieno Dienvidķīnas jūru ar Filipīnu jūru un atdala Babujanas salas ziemeļos un Lusonas salas dienvidos. Šauruma austrumu galā Lusonas piekrastē atrodas Palaui sala; salā un tās apkārtējā akvatorijā 1994. gadā izveidots Palaui salas jūras rezervāts. Šauruma piekrastes salās bagātīga ornitofauna.

## Atsauces

## Ārējās saites
Durbes ezera pļavas

**Durbes ezera pļavas** ir 2004. gadā izveidots dabas liegums Dienvidkurzemes novada Dunalkas, Durbes un Vecpils pagastos. Ietver Durbes ezera ziemeļu daļu un ezera pietekas Lāņupes grīvas pļavas. Liegums ir Natura 2000 teritorija un putniem nozīmīgā vieta.

Liegumā barojas liels daudzums caurceļojošo zosu. Mīt vairākas aizsargājamas sugas, to starpā grieze, lielais dumpis, gugatnis. Šeit atrodas aizsargājami biotopi *sugām bagātas ganības un ganītas pļavas* (6270*) un *mēreni mitras pļavas* (6510). Ezera ziemeļaustrumos atrodas botāniski vērtīgas pļavas — parastā vizuļa pļavas, lapsastes pļavas, pļavas un ganības auglīgās augsnēs, kā arī augsto grīšļu pļavas.

## Ārējās saites

* Durbes ezera pļavas, Dabas aizsardzības pārvalde
* Durbes ezera pļavas BirdLife International
Mombačo

**Mombačo** () ir stratovulkāns Nikaragvas rietumos, uz rietumiem no Nikaragvas ezera, pie Granadas pilsētas. Pēdējais vulkana izvirdums noticis 1570. gadā. Ap vulkānu uzveidots Mombačo vulkāna nacionālais parks (*Parque nacional Volcán Mombacho*).

## Ārējās saites
*https://volcano.si.edu/
Ulrihs fon Heikings

**Ulrihs fon Heikings** (; dzimis , miris ) bija Piltenē dzimis vācbaltiešu izcelsmes Prūsijas Karalistes armijas ģenerālmajors.

## Dzīvesgājums
Dzimis Piltenes landrāta ģimenē. No 1734. gada dienējis Hesenes armijā, 1740. gadā pārgājis Prūsijas armijā. Dienējis kā Frīdriha II Lielā adjutants. Kā dažādu vienību komandieris piedalījās Otrajā Silēzijas karā (1744—1745) un Septiņgadu karā (1756—1763). 1784. gadā Heikongam tika piešķirta ģenerālmajora dienesta pakāpe.

## Ārējās saites
Kaltanēnu katoļu baznīca

{
  "type": "ExternalData",
  "service": "geoshape",
  "ids": "Q16455077"
}

**Kaltanēnu Sv. Eņģeļu Jaunavas Marijas baznīca** () ir Romas katoļu dievnams, kas atrodas Lietuvas ziemeļaustrumos, Švenčoņu rajona pašvaldības Kaltanēnu miestā. Baznīcas komplekss ir reģiona nozīmes Lietuvas kultūras piemineklis (unikālais kods — 30803). Baznīca atrodas Aukštaitijas nacionālā parka teritorijā.

Pirmā koka baznīca Kaltanēnos celta ap 1633. gadu līdz ar franciskāņu klostera izbūvi. 1740. gadā tika zucelta jauna koka baznīca. 1831. gadā Krievijas varas iestādes klosteri slēdza. No 1903. līdz 1909. gadam tika uzcelta mūsdienu baznīca, piemērojot arī bijušā klostera ēkas baznīcas vajadzībām, pēc arhitekta Antona Filipoviča-Dubovnika (*Antonas Filipovičius-Dubovnikas*, 1865—1930) projekta.


Kaltanėnai._Bažnyčia.JPG
Kaltanėnai,_bažnyčios_interjeras.JPG
Kaltanėnai,_bažnyčios_vargonai.JPG


## Ārējās saites

* Ieraksts Lietuvas kultūras vērtību reģistrā
Marte Krokstada Juhansena

**Marte Krokstada Juhansena** (; dzimusi ) ir norvēģu biatloniste.

## Karjera
Juhansena piedalījās 2016. gada ziemas jaunatnes olimpiskajās spēlēs Lillehammerē, kur izcīnīja četras medaļas — sudrabu sprintā, iedzīšanā un 1+1 jauktajā stafetē, kā arī zeltu jauktajā stafetē. 2017. gada Pasaules čempionātā jauniešiem Brezno viņa izcīnīja sudraba medaļu stafetē. Pēc gada, kad Pasaules čempionāts jauniešiem risinājās Otepē, stafetē ieguva bronzu, bet individuāli labāko rezultātu sasniedza iedzīšanā, ieņemot 6. vietu. 2019. gada Pasaules čempionātā junioriem Brezno iedzīšanā arī bija sestā, paceļoties par 12 vietām pēc sprintā iegūtās 18. vietas. 2020. gadā Lencerheidē ieguva Pasaules junioru čempionāta bronzu stafetē, bet individuāli labākais rezultāts bija piektā vieta sprintā. Tajā pašā gadā debitēja pieaugušo sacensībās, startējot Eiropas čempionātā Raubičos.

2020.—2021. gada sezonā startēja IBU kausā. Pirmo pjedestālu IBU kausa sacensībās viņa sasniedza 2021. gada februārī sprintā, piekāpjoties tikai Krievijas biatlonistei Anastasijai Jegorovai. 2021.—2022. gada sezonā IBU kausa kopvērtējumā ieņēma 4. vietu. Nākamās sezonas pirmajā IBU kausa posmā Idrē izcīnīja divas uzvaras — gan sprintā, gan iedzīšanā. 2023. gada Eiropas čempionātā Lencerheidē labāko rezultātu sasniedza 15 km individuālajā distancē — 9. vietu. IBU kausa sezonas noslēgumā Kenmorā, Kanādā, uzvarēja distancē ar kopēju startu un iedzšīanā, kā arī kopā ar Martinu Uldālu uzvarēja arī 1+1 jauktajā stafetē.  debitēja Pasaules kausa sacensībās Holmenkollenē. Sprinta distancē ar nekļūdīgu šaušanu viņa ieņēma 18. vietu, jau savā pirmajā sacīkstē iegūstot punktus Pasaules kausa ieskaitē.

2023.—2024. gada sezonas pirmajā Pasaules kausa posmā Estešundā 15 km individuālajā distancē pirmo reizi sasniedza labāko desmitnieku, ieņemot astoto vietu. Viņa pirmoreiz tika iekļauta arī Norvēģijas stafetes komandas sastāvā un kopā ar Jūni Arnekleivu, Karolīni Knoteni un Ingridu Lannmarku Tandrevollu izcīnīja uzvaru.

 izcīnīja bronzas medaļu stafetē.

## Karjeras rezultāti

### Olimpiskās spēles

### Pasaules kausa kopvērtējums

## Atsauces

## Ārējās saites
Viņpus paradīzei

**"Viņpus paradīzei"** () ir Apvienotās Karalistes krimināldrāmas televīzijas seriāls, kura pirmā sērija izrādīta 2023. gada 24. februārī. Tas ir kriminālseriāla "Nāve paradīzē" atvasinājums, un tajā galveno lomu atveido Kriss Māršals. Seriālu Latvijā pārraida Latvijas Televīzija.

2023. gada 8. aprīlī paziņoja, ka tiek filmēta seriāla otrā sezona un Ziemassvētku speciālizlaidums. 2024. gada 26. aprīlī tika izziņota vēl viena Ziemassvētku speciālizlaiduma un trešās sezonas filmēšana. 2025. gada 29. jūlijā tika apstiprināts, ka ir sākta ceturtās sezonas filmēšana.

## Sižets
Seriāls vēsta par detektīvinspektoru Hamfriju Gudmenu, kurš pameta Karību salu Sentmerī, lai būtu kopā ar Martu Loidu. Kad abi saderinājušies, viņi pārceļas uz Martas dzimto pilsētu Šipton-Ebotu, kas atrodas Devonā, Anglijā. Hamfrijs sāk darbu vietējā policijas iecirknī. Viņš spēj atstāt spilgtu iespaidu uz vietējiem policistiem: detektīvseržanti Esteri Viljamsu, konsteblu Kelbiju Hārtfordu un biroja vadītāju Margo Mārtinsu. Visi ir pārsteigti par jaunā detektīva darba metodēm, kuras izrādās visai iedarbīgas.

## Galvenie varoņi
* Kriss Māršals — detektīvinspektors Hamfrijs Gudmens
* Sallija Bretone — Marta Loida, Hamfrija līgava
* Zahra Ahmadi — detektīvseržante Estere Viljamsa
* Dilans Levelins — konstebls Kelbijs Hārtfords
* Felisitija Montagjū — Margo Mārtinsa, biroja vadītāja
* Barbara Flina — Anna Loida, Martas māte

## Veidošana

### Aktieru atlase
Hamfrijs Gudmens bija viens no populārākajiem seriāla "Nāve paradīzē" varoņiem, un producenti zināja, ka viņš patīk skatītājiem visā pasaulē. Seriāla veidotāji uzskatīja, ka auditorija vēlas uzzināt, kas notika ar Hamfriju un Martu.

Zahra Ahmadi un Barbara Flina iepriekš bija parādījušās "Nāve paradīzē" sērijās, attēlojot dažādus tēlus.

### Vieta
Seriāla darbība risinās izdomātajā Šipton-Ebotas pilsētā Devonas dienvidos. Tika apsvērtas vairākas vietas, taču producenti izvēlējās Devonu, jo uzskatīja, ka Devona nav tik bieži attēlota televīzijas drāmās. Veidotāji nolēma seriālu filmēt Kornvolas pilsētā Lū, jo tajā bija plaukstoša zvejas uzņēmumu kopiena. Izdomātā pilsēta atrodas nedaudz tālāk no krasta, lai varētu attīstīt dažādus sižetus.

## Sezonas

## Atsauces

## Ārējās saites

*
Upes iela (Ilūkste)

**Upes iela** ir vietējas nozīmes iela Ilūkstē. Tā sākas krustojumā ar Brīvības ielu pilsētas centrālajā daļā pie Ilūkstes HES un beidzas industriālās apbūves rajonā, kur turpinās tālāk kā autoceļš bez numura uz notekūdeņu attīrīšanas iekārtām. Kopējais ielas garums — 456 metri. Visā garumā klāta ar asfalta segumu un autotransporta satiksmei atvēlētas pa vienai braukšanas joslai katrā virzienā.

## Ielas raksturojums
Upes iela sākas T veida krustojumā ar Brīvības ielu pie Ilūkstes HES un virzās kā divu joslu asfaltēts ceļš ziemeļaustrumu virzienā, abās pusēs izbūvētas gājēju ietves un tiešā ielas tuvumā atrodas saimnieciska rakstura apbūve, izņemot dzīvojamās ēkas Upes ielā 2 un Upes ielā 5. Pēc iepriekšminētajām celtnēm abās pusēs vairāki neapbūvēti zemesgabali.

Vienīgais krustojums ir ar Jelgavas ielu, pēc kura gājēju ietve turpinās tikai pāra numuru pusē un ielai turpmākajā posmā nav izbūvēts ielu apgaismojums.

Upes iela beidzas pie gruntsgabala Upes ielā 6, kur nepāra numuru pusē ierīkots piebraucamais ceļš industriāla rakstura apbūves gruntsgabaliem Upes ielā 9, 9A un 11. Tālāk turpinās kā šaurs, grantēts ceļš līdz notekūdeņu attīrīšanas iekārtām.

### Ielu savienojumi
Upes iela ir savienota ar šādām ielām:
* Brīvības iela (neregulējams T veida krustojums)
* Jelgavas iela (neregulējams T veida krustojums nepāra numuru pusē) / ceļš bez nosaukuma līdz notekūdeņu attīrīšanas iekārtām (ielas turpinājums)

## Infrastruktūra
* Upes ielā 8A atrodas notekūdeņu attīrīšanas iekārtas.

## Skatīt arī
* Ilūkste
* Ilūkstes ielu uzskaitījums

## Atsauces
Hindu kalendārs

thumb|Lapa no hinduistu kalendāra 1871.–1872
**Hinduistu kalendārs**, saukts arī par **Pančangu** (), ir viens no dažādajiem lunāri solārajiem kalendāriem, ko tradicionāli izmanto Indijas subkontinentā un Dienvidaustrumāzijā, ar turpmākām reģionālām variācijām sociāliem un hinduistu reliģiskiem nolūkiem. No dažādiem reģionālajiem kalendāriem, visvairāk pētītie un zināmie hinduistu kalendāri ir *Shalivahana Shaka* (nosaukums radies no karaļa Šalivahanu), kas atrodams Dienvidindijas Dekānas reģionā, un *[[Vikram Samvat]]* (Bikrami), kas atrodas Nepālā un Indijas ziemeļu un centrālajos reģionos. Abi kalendāri uzsver Mēness ciklu.

## Ārējās saites
Balintangas šaurums

**Balintangas šaurums** (, ) ir ap  plats jūras šaurums Filipīnu arhipelāgā, kas savieno Dienvidķīnas jūru ar Filipīnu jūru un atdala Babujanas salas dienvidos un Batanas salas ziemeļos. Šauruma austrumu galā atrodas neapdzīvotās 0,91 km² lielās Balintangas salas.

## Atsauces

## Ārējās saites

* UC San Diego. Philippine Islands : Luzon Strait : Balintang Channel
Sorry, Wrong Number

***Sorry, Wrong Number*** ir 1948. gada ASV *[[film noir]]* trillera filma, kuras režisors ir Anatols Litvaks. Filmā galvenās lomas atveido Bārbara Stenvika un Bērts Lankasters. Filma balstīta uz Lusillas Flečeres tāda paša nosaukuma 1943. gada radio iestudējumu.

Filma stāsta par pie gultas piekalto bagāta uzņēmēja meitu, kura nejauši pa telefonu dzird slepkavības plānu.

Filmas *Sorry, Wrong Number* pirmizrāde notika  un to izplatīja *[[Paramount Pictures]]*. Filma saņēma pozitīvus kritiķu vērtējumus, īpaši slavējot Stenvikas aktierspēli, kuru par šo lomu nominēja Amerikas Kinoakadēmijas balvai kategorijā "Labākā aktrise galvenajā lomā". Tīmekļa vietnē *[[Rotten Tomatoes]]* filmai ir 86% vērtējums.

## Atsauces

## Ārējās saites
Anatols Litvaks

**Anatolijs Mihailovičs Litvaks** (; dzimis , miris ), pazīstams kā **Anatols Litvaks** (), bija Ukrainā dzimis amerikāņu kinorežisors, scenārists un producents. Veidojis filmas vācu, franču un angļu valodās.

## Karjera
Litavaks piedzima Kijivā, Krievijas Impērijā, Lietuvas ebreju ģimenē (*Litvak* jidišā nozīmē "lietuvietis"). Vēlāk ar ģimeni pārcēlies uz Sanktpēterburgu. Kā pusaudzis strādājis teātrī, bet 1920. gados kā kino režisora asistents. Politisku un ideoloģisko iemeslu dēļ 1925. gadā pārcēlies uz Berlīni.

Vācijā viņš uzņēma vairākas filmas, bet 1933. gadā, pēc Ādolfa Hitlera nākšanas pie varas, pārcēlies uz Parīzi. Starptautisku atzinību guvis ar režisēto filmu *[[Mayerling]]* (1936), pēc kuras viņu uzaicināja strādāt Holivudā, noslēdzot četru gadu līgumu ar *[[Warner Bros. Pictures|Warner Brothers]]*. Uzņēmis tādas filmas kā *[[The Woman I Love]]* (1937), *[[Tovarich]]* (1937), *[[The Amazing Dr. Clitterhouse]]* (1938) un *[[The Sisters]]* (1938), ar Betu Deivisu galvenajā lomā.

Par vienu no viņa veiksmīgākajām filmām kļuva spiegu trilleris *[[Confessions of a Nazi Spy]]* (1939), ar Edvardu Robinsonu galvenajā lomā. Šī, četrus mēnešus pirms Otrā pasaules kara iznākusī filma, kļuva par pirmo lielo pretnacisma filmu ASV. Litvaks filmu veidoja ar mērķi, lai Holivuda atvērtu acis un saskatīto to, kādus draudus Vācija nes Eiropai un pasaulei.

Litvaka 1940. gada filma "Visu šo un vēl debesis" (*All This and Heaven Too*), ar Betu Deivisu un Šarlu Bojēru galvenajās lomās, nominēta Amerikas Kinoakadēmijas balvai kategorijā "Labākā filma". Tajā pašā gadā režisējis arī episko drāmu *[[City for Conquest]]*, ar Džeimsu Kegniju galvenajā lomā.

Otrā pasaules kara laikā, kopā ar Frenku Kapru, izveidojis propagandas filmu sēriju *[[Why We Fight]]*, kas bija domāta amerikāņu karavīriem. Vienu no filmām, *The Battle of Russia*, viņš devās izrādīt PSRS līderiem Krievijā.

Pēc kara ASV vēl režisējis divas veiksmīgas filmas, *[[film noir]]* trilleri *[[Sorry, Wrong Number]]* (1948) un psiholoģisko drāmu *[[The Snake Pit]]* (1948), par ko nominēts Kinoakadēmijas balvai kategorijā "Labākais režisors".

1950. gados sācis filmēt Eiropā. Vācijā filmējis kara filmu *[[Decision Before Dawn]]* (1951), kas nominēta Kinoakadēmijas balvai kā labākā filma. Vēlāk Parīzē filmējis *[[Act of Love]]* (1953), ar Kērku Daglasu, bet Anglijā *[[The Deep Blue Sea (1955. gada filma)|The Deep Blue Sea]]*, ar Vivjenu Lī galvenajā lomā. Parīzē filmējis arī vēsturisko drāmu "Anastasija" (*Anastasia*, 1956), kas Ingrīdai Bergmanei atnesa Kinoakadēmijas balvu kā labākā aktrise. *[[The Journey]]* (1959) filmēta Austrijā, bet viņa filma *[[Goodbye Again]]* (1961), kur arī spēlēja Bergmane, nominēta Zelta palmas zaram. Francijā, Vācijā un Polijā filmējis Otrā pasaules kara mistērijas filmu *[[The Night of the Generals]]* (1967), ar Pīteru O'Tūlu un Donaldu Plezensu galvenajās lomās.

Par Litvaka pēdējo filmu kļuva psiholoģiskais trilleris *[[The Lady in the Car with Glasses and a Gun]]* (1970).

## Atsauces

## Ārējās saites
PSRS Tautas deputātu kongress

**PSRS Tautas deputātu kongress (TDK)** bija vēlēts PSRS parlaments, kas darbojās pārkārtošanās laikā no 1989. gada 25. maija līdz 1991. gada 5. septembrim.

## Vēsture

Krievijas impērijas demokratizācijas laikā pēc 1905. gada revolūcijas 1906. gadā tika ievēlēts tās parlaments jeb Krievijas impērijas Valsts dome.
Pēc Oktobra revolūcijas Valsts domi 1917. gadā atlaida un Krievijas PFSR, pēc 1922. gada PSRS valsts pārvalde kļuva autoritāra.

Pēc PSRS sabrukuma 1993. gadā izveidoja Krievijas Valsts Domi kā Krievijas Federācijas parlamentu, kas Putina valdīšanas laikā pakāpeniski zaudēja savas demokrātiskās funkcijas un kļuva par autoritāras varas sistēmas instrumentu.

## Sesijas
# sesija: 1989. gada 25. maijā—9. jūnijā
# sesija: 1989. gada 12.—24. decembrī
# sesija: 1990. gada 12.—20. martā
# sesija: 1991. gada 5. septembrī, kad pieņēma lēmumu par likvidēšanos

## Atsauces
Mārita Īshola Skūgana

**Mārita Īshola Skūgana** (; dzimusi  Steinhjerā) ir norvēģu biatloniste.

## Karjera
Ar biatlonu sāka nodarboties 2005. gadā. Starptautiskās sacensībās debitēja 2017. gadā Pasaules čempionātā jauniešiem Brezno, kur izcīnīja sudraba medaļu stafetē. Nākamajā gadā viņa piedalījās Pasaules čempionātā junioriem Otepē, labāko individuālo rezultātu sasniedza sprintā, ieņemot 8. vietu. 2019. gada Eiropas čempionātā junioriem Šūšēnā labākais sasniegums Skūganai bija 12,5 km individuālajā distancē — 6. vieta. Nākamajās divās sezonās startēja tikai Norvēģijas sacensībās. 2022. gada janvārī debitēja IBU kausā, bet piedalījās tikai vienā posmā. 

2023. gada novembrī sezonas atklāšanas sacesnībās Šūšēnā Skūgana bija tik pārliecinoša, ka tika iekļauta Norvēģijas izlasē startam pirmajā Pasaules kausa posmā Estešundā. Pasaules kausā debitēja , 15 km individuālajā distancē ieņemot 10. vietu. Otrajā posmā Hohfilcenē viņa pirmo reizi tika iekļauta stafetes komandā un kopā ar Jūni Arnekleivu, Karolīni Knoteni un Ingridu Lannmarku Tandrevollu izcīnīja uzvaru.  iedzīšanas sacensībās Lencerheidē finišēja trešajā vietā un izcīnīja pirmo individuālo pjedestālu Pasaules kausa posmos, tikai septīto reizi startējot šajā līmenī. Savā pirmajā Pasaules čempionātā 2024. gadā Nove Mesto 15 km individuālajā distancē ierindojās 68. vietā.

## Karjeras rezultāti
### Pasaules čempionāts

### Pasaules kausa kopvērtējums

## Atsauces

## Ārējās saites